ولاتهيج علفقير اجروحه
ولاتكلي بيسرك وعسرك اعيش
وانت قصرك علسمه ايمد روحه
عوفني بحالي تره اني بليه ايد
وانت شباجك زحل شيلوحه
اشلون وك اشلون ماتدري الحلم جرح الفقير
ماتشوف احلامه كد اجروحه
روحي مذبوحه ذبح واتريد اطير
منيلي حظ ايطير المذبوحه
لاتأملني بحجي الماتعرفه وين
جفي دك بوب السمه المفتوحه
وحضي فك اشباج بجناح الفقير
لايصعده ولاينزله اسطوحه
انت بعدك مانمت فوك الحصير
وغمست لكمت الك بملوحه
لاتمرجحني برمش عينك اخاف انه ماشايف السمه المفتوحه
ولاتكلي اتمرجح اشمالك تخاف انت اريدك لسمه اتوديني
بس اخاف ينكطع رمشك واطيح
وباجر تكلي طحت من عيني
روووح دورلك محب يرهم عليك
انه قاموس العشك طاويني
ماعشكتك وانته بلطيف استحيت
اشلون احبك من تجي اتلاشيني
خلني راضي بفقري وانته ابقه بغناك
وعووف عيسى بدينه وانه بديني
ولو خلاني الوكت بعت اللحاف
يعني هسه ابيش امد رجليني
لكن ادري بدربي عن دربك بعيد
ومن الزغر هذا الفرق بجاني
انته دفاك الثلج عن لاتموت
وانه ميت والثلج دفاني
انته كاروك الذهب ماكفه ايديك
وانه كاروك الكصب كفاني
وحتى لااحلم وامد جفي لسماك
وانه ارضع كمطوا ذرعاني
وانه ارضع كمطوا ذرعاني